**Πειραιάς,10/02/2021**

**Αριθμός Πρωτοκόλλου: 20211071**

**Πρόγραμμα Erasmus+ KA107 – Όμιλος Διεθνής Κινητικότητα**

**ΠΡΟΚΗΡΥΞΗ ΘΕΣΕΩΝ ΚΙΝΗΤΙΚΟΤΗΤΑΣ ΓΙΑ ΣΠΟΥΔΕΣ ΚΑΙ ΠΡΑΚΤΙΚΗ ΣΕ ΑΚΑΔΗΜΑΪΚΑ ΙΔΡΥΜΑΤΑ ΧΩΡΩΝ ΕΤΑΙΡΩΝ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ΟΜΙΛΟΣ ΔΙΕΘΝΗΣ ΚΙΝΗΤΙΚΟΤΗΤΑ ΑΚΑΔΗΜΑΪΚΟΥ ΕΤΟΥΣ 2021-2022 ΓΙΑ ΤΑ ΣΧΕΔΙΑ 2019-1-EL-KA107-061403 KAI 2020-1-EL01-KA107-077739**

**ΠΡΟΘΕΣΜΙΑ ΥΠΟΒΟΛΗΣ ΤΩΝ ΑΙΤΗΣΕΩΝ 08/03/2021- 02/04/2021**

Το Πανεπιστήμιο Πειραιώς ως Συντονιστής του Ομίλου**,** στο πλαίσιο του Προγράμματος ERASMUS + Όμιλος Διεθνής Κινητικότητας, δίνει τη δυνατότητα στους φοιτητές όλων των κύκλων σπουδών από όλα τα συνεργαζόμενα Πανεπιστήμια του Ομίλου, να μετακινηθούν από 3 έως 12 μήνες για Σπουδές σε άλλο Πανεπιστήμιο των Χωρών Εταίρων για το Εαρινό Εξάμηνο του Ακαδημαϊκού Έτους 2021 – 2022 ώστε να πραγματοποιήσουν μέρος του κύκλου Σπουδών τους. Η ευκαιρία μετακίνησης παρέχεται σε φοιτητές όλων των κύκλων σπουδών των Ακαδημαϊκών Τμημάτων των Πανεπιστημίων του Ομίλου.

Παράλληλα, φοιτητές που έχουν μετακινηθεί ξανά με το Πρόγραμμα Erasmus μπορούν να συμμετάσχουν στο πρόγραμμα, χωρίς όμως να ξεπερνούν το συνολικό διάστημα μετακίνησης των 12 μηνών.

**ΠΡΟΫΠΟΘΕΣΕΙΣ ΕΠΙΛΕΞΙΜΟΤΗΤΑΣ**

**ΟΙ ΦΟΙΤΗΤΕΣ**:

* Θα πρέπει να είναι υπήκοοι χώρας που συμμετέχει στο πρόγραμμα ή να αναγνωρίζονται ως πρόσφυγες, απάτριδες ή μόνιμοι κάτοικοι της Ελλάδας
* Οι φοιτητές θα πρέπει να είναι εγγεγραμμένοι σε επίσημο πρόγραμμα σπουδών των Πανεπιστημίων του Ομίλου το οποίο οδηγεί στην απόκτηση πτυχίου, μεταπτυχιακού ή διδακτορικού διπλώματος.
* Θα πρέπει να έχουν τη φοιτητική ιδιότητα.
* Δεν πρέπει να είναι πρωτοετείς κατά το ακαδημαϊκό έτος της αιτούμενης μετακίνησης
* Οι φοιτητές που έχουν πραγματοποιήσει ξανά περίοδο Erasmus στο εξωτερικό είτε για σπουδές είτε για Πρακτική Άσκηση μπορούν να μετακινηθούν, εφόσον το διάστημα αυτό είναι μικρότερο των 12 μηνών.
* Φοιτητές που ανήκουν **στην κατηγορία των Ατόμων με Ειδικές Ανάγκες και ισοβαθμούν στη διαδικασία επιλογής με άλλους φοιτητές, θα προηγούνται στη διαδικασία επιλογής κατά προτεραιότητα.**

(Για τον πλήρη κατάλογο των αναπηριών δείτε τον Νόμο υπ. Αριθ. 4186/2013 - ΦΕΚ 193/Τεύχος Α’/17.9.2013. Εκτός των ασθενειών που περιλαμβάνονται στο συνημμένο αρχείο, επιλέξιμοι για να λάβουν επιπλέον χρηματοδότηση είναι όλοι οι φοιτητές που παρουσιάζουν αναπηρία 67% και άνω από φυσική αναπηρία ή ψυχική πάθηση, βάσει της πρόσφατης γνωμάτευσης της οικείας πρωτοβάθμιας υγειονομικής επιτροπής που εδρεύει σε κάθε νομό. Για περισσότερες πληροφορίες μπορείτε να απευθυνθείτε στη σχετική ιστοσελίδα του ΙΚΥ <https://www.iky.gr/el/atoma-me-eidikes-anagkes>)

Χαμηλή προτεραιότητα για επιλογή συμμετοχής στο πρόγραμμα έχουν:

* Οι φοιτητές με χώρα προέλευσης εκτός της Ελλάδας που αιτούνται μετακίνηση σε Ίδρυμα της χώρας προέλευσής τους
* Οι φοιτητές που έχουν κάνει ήδη χρήση της κινητικότητας για σπουδές ή Πρακτική Άσκηση στον ίδιο κύκλο σπουδών.
* Οι φοιτητές που έχουν παραιτηθεί από το Πρόγραμμα Erasmus, χωρίς να δηλώσουν συγκεκριμένο λόγο για αυτή τους την ενέργεια.

Για την επιλογή των ενδιαφερόμενων θα ληφθούν υπόψη τα παρακάτω κριτήρια:

* Η Επίδοση του φοιτητή (**μέσος όρος βαθμολογίας**)
* Η **Γνώση ξένων γλωσσών**, ιδιαίτερα της ομιλούμενης στη χώρα υποδοχής
* Η **Συνέντευξη** με τον αρμόδιο Ακαδημαϊκό Υπεύθυνο του εκάστοτε Πανεπιστημίου
* Το **Βιογραφικό σημείωμα** του φοιτητή
* Οι **Επιστημονικές εργασίες** συναφούς γνωστικού αντικειμένου με το Τμήμα φοίτησης
* Η **Γνώση χειρισμού Η/Υ**
* Η Συμμετοχή σε σεμινάρια, συνέδρια, ημερίδες κλπ συναφούς γνωστικού αντικειμένου με το Τμήμα φοίτησης

**ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΑΙΤΗΣΕΩΝ**:

1. **Αίτηση- Δήλωση**
2. **Αντίγραφο του ανώτερου επιπέδου πιστοποιητικού για ξένη γλώσσα** που γνωρίζει ο ενδιαφερόμενος.
3. **Βιογραφικό Σημείωμα**
4. **Αναλυτική βαθμολογία**, η οποία παρέχεται από την εκάστοτε Γραμματεία του Ακαδημαϊκού Τμήματος του Ιδρύματος που είναι εγγεγραμμένος ο Φοιτητής

Για οποιαδήποτε περαιτέρω πληροφορίες και διευκρινίσεις οι υποψήφιοι φοιτητές μπορούν να απευθύνονται στο στo εκάστοτε Τμήμα Διεθνών Σχέσεων και Ευρωπαϊκών Προγραμμάτων του Πανεπιστημίου τους ή στο Τμήμα Διεθνών και Δημοσίων Σχέσεων του Πανεπιστημίου Πειραιώς, [publ@unipi.gr](mailto:publ@unipi.gr) [icm-consortium@unipi.gr](mailto:icm-consortium@unipi.gr)

**Στοιχεία Ελληνικών Πανεπιστημίων του Ομίλου Διεθνής Κινητικότητας**

|  |  |  |  |
| --- | --- | --- | --- |
| **Πανεπιστήμιο** | **Ιδρυματικός Συντονιστής** | **Contact Person’s Full Name** | **Email** |
| **Πανεπιστήμιο Πειραιώς**  **Συντονιστής** | **Αντιπρύτανης,**  **Καθηγητής Παντελής Παντελίδης** | **Δρ. Χριστίνα Κοντογουλίδου,**  Υπεύθυνη Τμήματος Διεθνών και Δημοσίων Σχέσεων  **Ζωή Κατσίρη**  Γραμματειακή Υποστήριξη στο Πρόγραμμα | **[publ@unipi.gr](mailto:publ@unipi.gr) [ckonto@unipi.gr](mailto:ckonto@unipi.gr)**  **210 414 2245**  **[icm-consortium@unipi.gr](mailto:icm-consortium@unipi.gr) 210 414 2170** |
| **Εθνικό Μετσόβιο Πολυτεχνείο** | **Αντιπρύτανης,**  **Καθηγητής Δρόσος Γκιντίδης** | **Αριστέα Καπετανάκη**  Υπεύθυνη Γραφείου Ευρωπαϊκών Εκπαιδευτικών Προγραμμάτων | [ateti@central.ntua.gr](mailto:ateti@central.ntua.gr) **2107721017** |
| **Πάντειον Πανεπιστήμιο** | **Αντιπρύτανης, Αναπληρώτρια Καθηγήτρια Μαριάννα Ψύλλα** | **Αγγελική Καρδιακαυτίτη**  Υπεύθυνη Τμήματος Διεθνών Σχέσεων και Ευρωπαϊκών Προγραμμάτων | [erasmus-iro@panteion.gr](mailto:erasmus-iro@panteion.gr)  **2109201484** |
| **Πανεπιστήμιο Κρήτης** | **Αντιπρύτανης, Καθηγητής Γεώργιος Κοσιώρης** | **Ειρήνη Θυμιατζή**  Υπεύθυνη Τμήματος Διεθνών Σχέσεων, Πανεπιστημιούπολη Ρεθύμνου  **Εύη Κορτσιδάκη**  Υπεύθυνη Τμήματος Διεθνών Σχέσεων, Πανεπιστημιούπολη Ηρακλείου | [thymiate@uoc.gr](mailto:thymiate@uoc.gr) **2831077724**  [intreloff@med.uoc.gr](mailto:intreloff@med.uoc.gr)  **2810394797** |
| **Δημοκρίτειο Πανεπιστήμιο Θράκης** | **Καθηγήτρια Μαρία Γρηγορίου** | **Ελένη Μαυρίδου**  Υπεύθυνη Τμήματος Διεθνών Σχέσεων | [emavr@admin.duth.gr](mailto:emavr@admin.duth.gr) **2531039084** |

**Προθεσμία υποβολής αιτήσεων ορίζεται από 08/03/2021 – 02/04/2021.**

Συνημμένα θα βρείτε τα Κριτήρια Επιλογής, τις Διαθέσιμες Θέσεις και τις απαραίτητες πληροφορίες για την Αίτηση Συμμετοχής σας.

Από το Τμήμα Διεθνών & Δημοσίων Σχέσεων

Του Πανεπιστημίου Πειραιώς

**Προκειμένου να είναι συγκρίσιμες αιτήσεις με διαφορετικά χαρακτηριστικά υποψηφίων, θα διενεργείται ΜΟΡΙΟΔΟΤΗΣΗ των στοιχείων ως εξής:**

**ΕΠΙΛΟΓΗ ΠΡΟΠΤΥΧΙΑΚΩΝ ΦΟΙΤΗΤΩΝ**

|  |  |  |
| --- | --- | --- |
| **Α/Α** | **ΚΡΙΤΗΡΙΟ** | **ΣΤΑΘΜΙΣΗ** |
| **1** | Η γνώση ξένων γλωσσών, ιδιαίτερα της ομιλούμενης στα μαθήματα που πρόκειται να παρακολουθήσει στο ίδρυμα υποδοχής. | **25** |
| **2** | Η επίδοση του φοιτητή (μέσος όρος βαθμολογίας) κατά το χρόνο υποβολής της αίτησης (κατάταξη σύμφωνα με βεβαίωση της γραμματείας για έτος φοίτησής τους). | **50** |
| **3** | Η συνέντευξη με τον αρμόδιο Ακαδημαϊκό Υπεύθυνο.  Τα κίνητρα του φοιτητή για τη συμμετοχή στο πρόγραμμα. Θετικό θα θεωρείται η διαπίστωση κινήτρων που βοηθούν προς την επιτυχία των  σπουδών στο εξωτερικό, είτε προς προαγωγή των σπουδών του. | **25** |

|  |  |  |
| --- | --- | --- |
|  | **ΣΥΝΟΛΟ** | **100** |

**ΕΠΙΛΟΓΗ ΜΕΤΑΠΤΥΧΙΑΚΩΝ ΦΟΙΤΗΤΩΝ**

|  |  |  |
| --- | --- | --- |
| **Α/Α** | **ΚΡΙΤΗΡΙΟ** | **ΣΤΑΘΜΙΣΗ** |
| **1** | Η συνέντευξη με τον αρμόδιο Ακαδημαϊκό Υπεύθυνο.  Τα κίνητρα του φοιτητή για τη συμμετοχή στο πρόγραμμα. Θετικό θα θεωρείται η διαπίστωση κινήτρων που βοηθούν προς την επιτυχία των σπουδών στο εξωτερικό, είτε προς προαγωγή των σπουδών του. | **30** |
| **2** | Οι επιστημονικές εργασίες που τυχόν έχουν δημοσιεύσει. | **35** |
| **3** | Συμπληρωματικά ή εναλλακτικά των μαθημάτων αξιολογείται η δυνατότητα εκπόνησης ολόκληρης ή/και μέρους της Διπλωματικής Εργασίας, εφόσον υπάρχει σύμφωνη γνώμη του Επιβλέποντος Καθηγητή του Ιδρύματος Αποστολής. | **35** |
|  | **ΣΥΝΟΛΟ** | **100** |

**ΕΠΙΛΟΓΗ ΥΠΟΨΗΦΙΩΝ ΔΙΔΑΚΤΟΡΩΝ**

|  |  |  |
| --- | --- | --- |
| **Α/Α** | **ΚΡΙΤΗΡΙΟ** | **ΣΤΑΘΜΙΣΗ** |
| **1** | Η συνέντευξη με τον αρμόδιο Ακαδημαϊκό Υπεύθυνο. Τα κίνητρα του φοιτητή για τη συμμετοχή στο πρόγραμμα. Θετικό θα θεωρείται η διαπίστωση κινήτρων που βοηθούν προς την επιτυχία των σπουδών στο εξωτερικό, είτε προς προαγωγή των σπουδών του. | **30** |
| **2** | Οι επιστημονικές εργασίες που τυχόν έχουν δημοσιεύσει. | **35** |
| **3** | Αξιολογείται η δυνατότητα εκπόνησης της Διδακτορικής Διατριβής, εφόσον υπάρχει σύμφωνη γνώμη του Επιβλέποντος Καθηγητή του Ιδρύματος Αποστολής. | **35** |
|  | **ΣΥΝΟΛΟ** | **100** |

**Η επιλογή κάθε φοιτητή πρέπει να δικαιολογείται εγγράφως (σύμφωνα με οδηγίες της Ευρωπαϊκής Ένωσης και του Ιδρύματος Κρατικών Υποτροφιών) και να υπάρχει η σχετική τεκμηρίωση, ανάλογα με τα κριτήρια που έχουν τεθεί, ώστε να προκύπτει με σαφήνεια γιατί προκρίθηκε ένας φοιτητής έναντι όλων των άλλων υποψηφίων.**

**Εξειδίκευση κατά περίπτωση Κριτηρίων**

**ΞΕΝΕΣ ΓΛΩΣΣΕΣ**

Επίπεδο γλωσσομάθειας σύμφωνα με τα οριζόμενα από το Συμβούλιο της Ευρώπης Μόρια:

|  |  |
| --- | --- |
| Α1 | 5 |
| Α2 | 10 |
| Β1 | 15 |
| Β2 | 20 |
| C1 | 25 |
| C2 | 30 |

**ΓΝΩΣΗ Η/Υ**

* με πιστοποίηση (ECDL): 5 μόρια
* με πιστοποίηση από τίτλο σπουδών του ελληνικού συστήματος εκπαίδευσης: 3 μόρια
* με βεβαίωση από ιδιωτικό φορέα: 2 μόρια

Ο Αντιπρύτανης

Καθηγητής Παντελής Ι. Παντελίδης